CELEX: 62014TN0722
Language: fi
Date: 2014-10-13 00:00:00
Title: Asia T-722/14: Kanne 13.10.2014 – PRIMA v. komissio

22.12.2014   
            
            
               FI
            
            
               Euroopan unionin virallinen lehti
            
            
               C 462/27
            
         Kanne 13.10.2014 – PRIMA v. komissio
   (Asia T-722/14)
   (2014/C 462/40)
   Oikeudenkäyntikieli: bulgaria
   
      Asianosaiset
   
   
      Kantaja:”PRIMA – Produzentska, reklamna, informazionna i mediyna agenziya” AD (Sofia, Bulgaria) (edustaja: asianajaja Yavor Sergeev Ruskov)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 12.8.2014 tekemän päätöksen, jolla se hylkäsi kantajan julkisen hankinnan PO/2013-13/SOF, joka koskee Euroopan komission Bulgarian edustajiston tukemista julkisten tapahtumien järjestämisessä, yhteydessä jättämän tarjouksen
            
         
               —
            
            
               kumoamaan Euroopan komission 12.8.2014 tekemän päätöksen, jolla se teki hankintasopimuksen toisen menettelyyn osallistuneen yrityksen kanssa, sekä kaikki sitä seuraavat päätökset, jotka koskevat sopimuksen tekemistä hankintasopimuksen täyttämistä varten mukaan lukien Euroopan komission 12.9.2014 tekemä päätös
            
         
               —
            
            
               velvoittamaan vastaajan korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu tietojen antamista koskevan velvollisuuden loukkaamiseen
               
                           —
                        
                        
                           Hankintaviranomainen on antanut PRIMAn pyytämät tiedot valitun tarjouksen ominaisuuksista, mutta se ei ole antanut tietoja valitun tarjouksen suhteellisista eduista
                        
                     
         
               2)
            
            
               Toinen kanneperuste, joka perustuu sopimuksen tekemisen perusteiden virheelliseen soveltamiseen
               
                           —
                        
                        
                           Hankintaviranomainen ei ole soveltanut vahvistamiaan sopimuksen tekemisen perusteita objektiivisesti ja oikein, joten näiden perusteiden täyttämisestä tehdyt arvioinnit eivät ole perusteluja; kaikille tarjoajille ei ole tästä syystä myönnetty yhtäläistä pääsyä ja yhtäläistä kohtelua
                        
                     
         
               3)
            
            
               Kolmas kanneperuste, joka perustuu hankintasopimusten tekemistä koskevien periaatteiden loukkaamiseen
               
                           —
                        
                        
                           Hankintasopimuksen tekemistä koskeva päätös tehtiin PRIMAn tarjouksen valitsemista koskevan alkuperäisen päätöksen jälkeen
                        
                     
                           —
                        
                        
                           Hankintaviranomainen ei ollut ilmoittanut PRIMAlle tästä päätöksestä ja se oli loukannut täten avoimuuden ja menettelyyn osallistuneiden tahojen yhdenvertaisen kohtelun periaatteita
                        
                     
                           —
                        
                        
                           PRIMAn puolustautumisoikeuksia on kavennettu sen takia, ettei tästä päätöksestä ollut annettu tietoja.